П Р О Т О К О Л   № 8
от заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 21.03.2023 г. 

Днес, 21.03.2023 г. /вторник/ от 14.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ и техническият сътрудник Мариана Георгиева. 

Д Н Е В Е Н   Р Е Д:

1. ОТНОСНО: Предложение от главния прокурор за разкриване на 1 щатна бройка за длъжност „съдебен администратор“ във Върховна административна прокуратура. /вх. № ВСС-5395/21.03.2023 г./

Предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „съдебен администратор“ във Върховна административна прокуратура.
МОТИВИ: С измененията в текста на чл. 27 от Правилника за администрацията на ПРБ:
Раздел II.
Съдебен администратор
Чл. 27. (1) (Изм. - ДВ, бр. 2 от 2023 г.) Администрацията на ВКП и администрацията на ВАП се ръководят от съдебни администратори. Съдебните администратори са пряко подчинени на главния прокурор и на съответните негови заместници.
Към настоящия момент в администрациите на ВКП и ВАП има утвърдена само една щ.бр. за длъжност „съдебен администратор на ВКП и ВАП“. 
Предстои изменение на трудовото правоотношение на служителя, назначен на тази длъжност като същият ще бъде назначен на длъжност „съдебен администратор на Администрацията на Върховна касационна прокуратура“, в съответствие с Преходни разпоредби
КЪМ ПРАВИЛНИКА ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА АДМИНИСТРАЦИЯТА НА ПРОКУРАТУРАТА НА РЕПУБЛИКА БЪЛГАРИЯ (ОБН. - ДВ, БР. 2 ОТ 2023 Г.)
§ 46. Съдебният служител, заемал длъжност "Съдебен администратор на ВКП и ВАП", се преназначава без конкурс на длъжност "Съдебен администратор на ВКП" или "Съдебен администратор на ВАП“,
Функциите по планиране, организация и ръководство на дейността на съдебните служители във ВАП следва да се осъществяват също от съдебен служител на длъжност „съдебен администратор“, поради което е напълно обосновано разкриване на нова щ. бр. за посочената длъжност.

Необходимите средства за новоразкритата щатна бройка ще бъдат предвидени в бюджета на ПРБ за 2023 г.

ВНАСЯ предложението в заседание на Прокурорската колегия на Висшия съдебен съвет, насрочено на 29.03.2023 г., за разглеждане и произнасяне. 

2. ОТНОСНО: Предложение от главния прокурор за разкриване на 2 /две/ щатни бройки за длъжност „съдебен деловодител“ в Районна прокуратура-Благоевград. /вх. № ВСС-5394/21.03.2023 г./

Предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. РАЗКРИВА, на основание чл. 30, ал. 5, т. 8 от ЗСВ, 2 /две/ щ.бр. за длъжност „съдебен деловодител“ в Районна прокуратура – Благоевград.

МОТИВИ: С влязло в сила решение на РС-Разлог, потвърдено с решение на ОС-Благоевград е отменено уволнението на съдебен служител, заемал до 31.12.2020 г. длъжността „административен секретар“ в РП-Гоце Делчев.
След явяване на служителя на 13.03.2023 г. в ТО-Гоце Делчев при РП-Благоевград, за да бъде допуснат да изпълнява длъжността, от която е освободен – но в РП-Благоевград, като правоприемник на закритата РП-Гоце Делчев, Разпоредбата на чл. 328, ал. 1, т. 8 от КТ „Когато заеманата от служителя длъжност трябва да бъде освободена за възстановяване на незаконно уволнен служител, заемал преди това същата длъжност“ не може да се приложи по отношение на административния секретар на РП-Благоевград, тъй като уволненият служител е заемал длъжността в закритата РП-Гоце Делчев. 
С цел изпълнение на съдебното решение със заповед на главния прокурор е преразпределена 1 свободна щ.бр. за „административен секретар“ от щата ВКП в щата на РП-Благоевград. В последствие възстановеният служител е подал заявление да бъде преназначен на длъжност „съдебен деловодител“.
В тази връзка и с цел осигуряване на увеличената по обем деловодна дейност на прокуратурата и териториалните отделения е обосновано предложението за разкриване на 2 щ.бр. за длъжност „съдебен деловодител“.
Необходимите средства за новоразкритите щатни бройки ще бъдат предвидени в бюджета на ПРБ за 2023 г.

ВНАСЯ предложението в заседание на Прокурорската колегия на Висшия съдебен съвет, насрочено на 29.03.2023 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:       /п/
			ГЕРГАНА МУТАФОВА

                                     ЧЛЕНОВЕ:     
	…………/п/……………….
         КАЛИНА ЧАПКЪНОВА

……………/п/………….
      СТЕФАН ПЕТРОВ